12 R A T I 0. 



viginti orgyias crassum formandum. Nec tamen plenam his calculis 

 fidem habeo , A. , nam magna copia acidi carbonici qua iis tem- 

 poribus atmosphaera repleta erat , una cum calore fortiore , 

 vegetationem accelerare potuit , cujus reliquiae , cum materiae 

 depositae denso strato obruerentur , putrefactione haud consumtae , 

 continua pressione densabantur. Longissime autem illa tempora 

 a nostris distare , contemplatione earum quae postea evenuerunt 

 eversionum ostenditur , imo sagacissimus G. Bischof e legibus 

 refrigerationis intestini terrae caloris concludit , illam periodum 

 novies decies centena millia annorum a nobis distare. 



Gravissimae mutationes ex hujus _ vegetationis efficacitate in 

 terra ortae sunt. Stratis illis lithant^cis sibi superimpositis terrae 

 superficies sensim in altum emersit atque aliis stirpibus et anima- 

 libus sedem et domicilium paravit. Acidi carbonici consumtioni 

 insignis datus est locus , quo atmosphaera purior et animalibus , 

 quae pulmonibus respirant , magis apta reddebatur , et quum 

 universa fieret pellucidior , radii lucis e sole et stellis clariores ad 

 terram penetrare potuerunt , quare plures Geologi , inter quos 

 ingeniosus Noeggerath , hanc periodum statuunt esse quartam 

 diem cosmogeniae Mosaicae. 



Si jam animum advertatis ad numerosas mutationes geologicas, 



quae 



